ПРОТОКОЛ № 24
от заседанието на Комисия по правни и институционални въпроси към Пленума на Висшия съдебен съвет, 
проведено на 17 юли 2017 г.

Днес, 17 юли 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА 
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ - отсъства
					КАРОЛИНА НЕДЕЛЧЕВА- отсъства
					МАГДАЛЕНА ЛАЗАРОВА 
					НЕЗАБРАВКА СТОЕВА – отсъства

					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и Зорница Златева - гл. експерт - връзки с обществеността в дирекция „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Обсъждане на становища по Проект на Закон за изменение и допълнение на Административнопроцесуалния кодекс

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Писма от Прокуратурата на Република България и Върховен Касационен съд с информация за прокурори и съдии, определени за работа по Осмия кръг взаимни оценки на държавите-членки

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРИЕМА ЗА СВЕДЕНИЕ информацията от Прокуратурата на Република България и Върховен Касационен съд за определените кандидати за участие в Осмия кръг взаимни оценки на държавите-членки. 

2. ОТНОСНО:  Проект на решение за приемане на доклад от участие на членове на Висшия съдебен съвет (ВСС) в Общото събрание на Европейската мрежа на съдебните съвети (ЕМСС), проведено в периода 7-9 юни 2017 г. в гр. Париж, Франция

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРЕДЛАГА НА ПЛЕНУМА НА ВСС ДА ПРИЕМЕ ЗА СВЕДЕНИЕ доклада от участие на членове на Висшия съдебен съвет (ВСС) в Общото събрание на Европейската мрежа на съдебните съвети (ЕМСС), проведено в периода 7-9 юни 2017 г. в гр. Париж, Франция
2.2. ПРЕДЛАГА НА ПЛЕНУМА НА ВСС ДА ВЪЗЛОЖИ на дирекция „Информационни технологии и съдебна статистика“ да публикува доклада на интернет страницата на ВСС в раздел „Международна дейност/ Международно сътрудничество/ Международни организации/ Европейска мрежа на съдебните съвети/ Годишно общо събрание на Европейската мрежа на съдебните съвети – 2017 г.“
2.3. ВНАСЯ материалите за разглеждане в заседание на Пленума на ВСС на 27.07.2017 г.

3. ОТНОСНО:  Покана за регистриране на участници в проектните екипи на Европейската мрежа на съдебните съвети (ЕМСС) за периода 2017 г. – 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. ПРЕДЛАГА на двете колегии на ВСС да определят по един представител измежду новоизбраните членове на  ВСС от професионалната квота за участие в Проект 2 „Обществено доверие и имидж на правосъдието“ и в Проект 3 „Създаване на форум за дигитално правосъдие“ на Европейската мрежа на съдебните съвети за 2017 - 2018 г.
3.2. ПРЕДЛАГА на Съдийска колегия да определи двама представители измежду новоизбраните членове на  ВСС от професионалната квота за участие в проект 1 „Независимост и отчетност & качество на правосъдието - продължение“ на Европейската мрежа на съдебните съвети за 2017 - 2018 г.

директор на д-я „Международна дейност“:
							Хр. Тодорова

II. ПУБЛИЧНА КОМУНИКАЦИЯ:

4. ОТНОСНО: План за действие за изпълнение на Комуникационната стратегия на съдебната власт 2014-2020 през 2017 година

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	4.1. Приема за сведение Плана за действие за изпълнение на Комуникационната стратегия на съдебната власт 2014 – 2020 от Прокуратурата на Република България през 2017 година.

  4.2.	Предлага на Пленума на ВСС да утвърди Плана за действие за изпълнение на Комуникационната стратегия на съдебната власт 2014-2020 през 2017 година.

5. ОТНОСНО: Анализ на ефективността на Комуникационната политика на Висшия съдебен съвет и на напредъка в изпълнение на Плана за действие за изпълнение на Комуникационната политика на ВСС 2014-2018

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	5.1. Съгласува изготвения Въпросник за отчитане прилагането на Плана за действие за изпълнение на Комуникационната политика на ВСС 2014-2018 за периода 01.01.2016–30.07.2017 г.

5.2. За изготвяне на Анализ на ефективността на Комуникационната политика на Висшия съдебен съвет и на напредъка в изпълнение на Плана за действие за изпълнение на Комуникационната политика на ВСС 2014-2018, възлага на главния секретар на ВСС да изготви и предостави на Комисията по правни и институционални въпроси необходимата информация за периода 01.01.2016–30.07.2017 г., съгласно приложения въпросник, в срок до 18.08.2017 г., по дейностите с отговорник главния секретар на ВСС и АВСС. Препоръчително е да бъдат посочени и дейностите в процес на изпълнение, които ще приключат до 30.09.2017 г. или ще продължат след този срок.

5.3. За изготвяне на Анализ на ефективността на Комуникационната политика на Висшия съдебен съвет и на напредъка в изпълнение на Плана за действие за изпълнение на Комуникационната политика на ВСС 2014-2018, всяка от постоянните комисии към Пленума, Съдийската и Прокурорската колегии на ВСС да предостави на Комисията по правни и институционални въпроси информация за периода 01.01.2016 г. – 30.07.2017 г., съгласно приложения въпросник, в срок до 18.08.2017 г. Препоръчително е да бъдат посочени и дейностите в процес на изпълнение, които ще приключат до 30.09.2017 г. или ще продължат след този срок.

5.4. Препис от решението да се изпрати на главния секретар на ВСС и постоянните комисии на Пленума, Съдийската и Прокурорската колегии на ВСС, по компетентност.

6. ОТНОСНО: Писма от административните ръководители на Окръжен съд – Силистра, Окръжен съд – Сливен, Административен съд – Ямбол, Административен съд – Ловеч, Административен съд – Бургас, Административен съд - Варна, Административен съд – Враца,  Районен съд – Свищов, Районна прокуратура – Варна, Районен съд – Варна, Районен съд – Ловеч, Районен съд - Велико Търново, Районен съд - Враца и Окръжна прокуратура – Кюстендил  относно изпълнението на Образователната програма „Съдебната власт – информиран избор и гражданско доверие. Отворени съдилища  прокуратури“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Приема за сведение писмата на административните ръководители на Окръжен съд – Силистра, Окръжен съд – Сливен, Административен съд – Ямбол, Административен съд – Ловеч, Административен съд – Бургас, Административен съд - Варна, Административен съд – Враца,  Районен съд – Свищов, Районна прокуратура – Варна, Районен съд – Варна, Районен съд – Ловеч, Районен съд - Велико Търново, Районен съд - Враца и Окръжна прокуратура – Кюстендил относно изпълнението на Образователната програма „Съдебната власт – информиран избор и гражданско доверие. Отворени съдилища  прокуратури“.

6.2. Възлага на експертите от отдел „Публична комуникация и протокол“ да включат констатираните добри практики при изготвянето на годишния анализ на проведената Образователна програма през учебната 2016/2017 година от органите на съдебната власт.

   6.3. Възлага на експертите от отдел „Публична комуникация и протокол“ да изготвят писма, с които да бъде напомнено на административните ръководители на органите на съдебната власт – участници в Образователната програма „Съдебната власт – информиран избор и гражданско доверие. Отворени съдилища и прокуратури“, че в най-кратък срок следва да представят анализ на проведената Програма с установени добри практики, констатирани проблеми и предложения за нейното развитие и надграждане. 

7. ОТНОСНО:  Писма от административни ръководители на органи на съдебната власт относно провеждането на „Ден на отворените врати“ през 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1.	Приема за сведение 47 писма от административни ръководители на органи на съдебната власт относно провеждането на „Ден на отворените врати“ през 2017 г.
	
7.2.	Възлага на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

7.3. Възлага на експертите от отдел „Публична комуникация и протокол“ Графикът за провеждане на „Ден на отворените врати“ в органите на съдебната власт, публикуван на интернет сайта на ВСС, да бъде актуализиран с информацията за предстоящото провеждане на инициативата в Окръжна прокуратура – Разград, Районна прокуратура – Разград, Районна прокуратура – Кубрат и Районна прокуратура – Исперих.

Гл. експерт - връзки с обществеността в д-я „Публична комуникация и протокол“
                                                                                     З.Златева 

III. ПРАВНИ ВЪПРОСИ:

8. ОТНОСНО: Постановление от 27.06.2017 г. на Апелативна прокуратура-София за отмяна на постановлението от 18.01.2017 г. на СГП, с което е отказано образуването на досъдебно производство по пр. № 17139/2016 г. по описа на СГП

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ПРИЕМА ЗА СВЕДЕНИЕ постановлението от 27.06.2017 г. на Апелативна прокуратура-София за отмяна на постановлението от 18.01.2017 г. на СГП, с което е отказано образуването на досъдебно производство по пр. № 17139/2016 г. по описа на СГП.

9. ОТНОСНО: Информация от Апелативен съд – Бургас относно Национална конференция по въпросите на медиацията, проведена на 23.06.2017 г. в гр. Бургас

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. ПРИЕМА ЗА СВЕДЕНИЕ информацията от Апелативен съд – Бургас относно Национална конференция по въпросите на медиацията, проведена на 23.06.2017 г. в гр. Бургас

10. ОТНОСНО: Уведомително писмо от Асоциация на търговските арбитражи в България относно участие на представители на ВСС в бъдещи срещи, работни групи, семинари и др., организирани от асоциацията 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ПРИЕМА ЗА СВЕДЕНИЕ уведомителното писмо от Асоциация на търговските арбитражи в България относно участие на представители на ВСС в бъдещи срещи, работни групи, семинари и др., организирани от асоциацията

11. ОТНОСНО: Писмо от Висш адвокатски съвет с предложение за провеждане на среща с представители на ВСС във връзка с проекта на ПАС, достъпа на адвокатите до делата в съдилищата и въпроси, свързани с Единния портал за електронно правосъдие

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Подкрепя предложената редакция на чл.77, ал.3 на проекта на ПАС, както следва: 
„Адвокатите осъществяват правото си на достъп до информация по делата съгласно чл. 31 от Закона за адвокатурата, като имат право на свободен достъп и могат да правят справки и без пълномощно по конкретното дело, само въз основа на качеството си на адвокат, което удостоверяват чрез представяне на адвокатска карта.“ 
11.2. Подкрепя предложението за среща с Висшия адвокатски съвет на заседание на Пленума на ВСС на 20.07.2017 г.

12. ОТНОСНО: Писмо от Българска народна банка относно изменения в Указания за включване на органи и институции в информационната система на Регистъра на банковите сметки и сейфове

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Писмото от Българска народна банка относно изменения в Указания за включване на органи и институции в информационната система на Регистъра на банковите сметки и сейфове да бъде изпратено за информация на административните ръководители на районните съдилища.

13. ОТНОСНО: Становища във връзка със законопроекта за допълнение на Гражданския процесуален кодекс

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Становищата да се приложат към преписката. 

14. ОТНОСНО: Писмо от Районен съд гр. Раднево относно възстановяване сума за облекло за неотработени дни на 2017 г. от съдия, временно отстранен от длъжност

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. ИЗПРАЩА на Районен съд гр. Раднево решение на Комисията по правни въпроси на ВСС от протокол № 29 от 5 октомври 2015 г.

15. ОТНОСНО: Писмо от Районен съд гр. Хасково относно възстановяване на дължими суми на съда, представляващи изплатени в повече средства за трудово възнаграждение, средства за СБКО, изплатено работно облекло за 2017 г и дължимо на работодателя обезщетение по чл. 221, ал. 2 от КТ, от страна на Марияна Костова Василева

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. ПРИЕМА ЗА СВЕДЕНИЕ писмото от Районен съд гр. Хасково относно възстановяване на дължими суми на съда, представляващи изплатени в повече средства за трудово възнаграждение, средства за СБКО, изплатено работно облекло за 2017 г и дължимо на работодателя обезщетение по чл. 221, ал. 2 от КТ, от страна на Марияна Костова Василева.

16. ОТНОСНО: Писмо от Валери Михайлов - директор на дирекция „ИТСС”, АВСС относно искане на Валентин Ангелов – директор на дирекция „Вътрешен одит“ за предоставяне на писмена информация във връзка с решение по протокол № 18/29.04.2014 г., т. 14 на КПКИТС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. ИЗПРАЩА  на Валентин Ангелов – директор на дирекция „Вътрешен одит“ 	ПРАВИЛА ОТНОСНО ПРИДОБИВАНЕТО НА ХАРДУЕР И СОФТУЕР /компютърна техника, принтери, скенери, озвучителни и звукозаписни системи за съдебни зали и програмни продукти/ И ЗА НЕОБХОДИМОСТ ОТ НАЗНАЧАВАНЕ И/ИЛИ ОТПУСКАНЕ НА ЩАТ ЗА СИСТЕМНИ АДМИНИСТРАТОРИ В ОРГАНИТЕ НА СЪДЕБНАТА ВЛАСТ, 	в които се съдържат отговори на зададените от него въпроси.
16.2. Приема, че комисия „Бюджет и финанси“ би следвало да внесе в заседание на Пленума на ВСС лимитите от т. 1.4. от правилата за утвърждаване.

ДОПЪЛНИТЕЛНИ ТОЧКИ:

17. ОТНОСНО: Обсъждане на становища по Проект на Закон за изменение и допълнение на Административнопроцесуалния кодекс

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

17.1. Становищата по проекта на Закон за изменение и допълнение на Административнопроцесуалния кодекс да се обобщят и да се внесат за разглеждане от Пленума на ВСС за 20.07.2017 г.

    ПРЕДСЕДАТЕЛ
                                                                    НА КОМИСИЯТА:	/п/	     
    ЮЛИАНА КОЛЕВА